Gebede Vir 'n Geseende Huwelik (Sagteband)
Elke huwelik kom soms voor uitdagings te staan. Hoe huweliksmaats hierdie uitdagings hanteer, sal bepaal hoe gelukkig en geseënd hulle huwelik sal wees.
In Gebede vir ’n geseënde huwelik gee Tony Evans ’n versameling kragtige gebede wat 15 van die ver­naamste kwessies aanroer waarmee huweliksmaats te doen kry. Dit is kwessies soos kommunikasie, konflik, beskerming, geestelike groei en genesing. Vir elke onderwerp is daar gebede gebaseer op elke deel van die wapenrusting van Efesiërs 6. Huweliksmaat kan hierdie gebede woord vir woord bid, dit parafraseer of as beginpunt gebruik vir hulle eie gebede.
Gebede vir ’n geseënde huwelik sal huweliksmaats lei om elke aspek van hulle huwelik aan God op te dra en Christus in hul huis en huwelik laat triomfeer.
Tony Evans is stigter en senior leraar van Oak Cliff Bible Fellowship in Dallas, VSA, stigter en voorsitter van The Urban Alternative, kapelaan vir die basketbalspan die Dallas Mavericks, asook ’n bekende outeur. Sy radioprogram, The Alternative with Dr. Tony Evans, word oor meer as 1 200 Amerikaanse radiostasies uitgesaai en in meer as 130 lande.
Die liefde is geduldig en vriendelik, die liefde is nie jaloers nie,
die liefde blaas nie sy eie beuel nie, is nie vol van hom self nie.
Dit tree nie onwaardig op nie, stel nie sy eie belange voorop nie,
is nie kort van draad nie, hou nie boek van die kwaad wat hom
aangedoen word nie. Dit treur oor die onreg wat plaasvind, en
juig as die waarheid seëvier. Die liefde bly stil oor ander se foute,
dit bly steeds vertrou, dit hou aan met hoop, dit verduur alles. Die
liefde sal nooit vergaan nie. 
Ons gooi dikwels die woord “liefde” sommerso rond, los
dit om op soveel verskillende maniere gedefinieer te word.
Mense sê dinge soos “Ek is lief vir sjokoladekoek”, “Ek
is lief vir rugby” of “Ek is lief vir daardie program”. Die
woorde wat hulle eintlik bedoel wanneer hulle dit sê, is
“hou van” of “geniet”. Die definisie van liefde gaan baie
dieper as dit waar aan ons emosioneel verbind voel. Om lief
te hê is om ander se welstand hartstogtelik met opregt heid en regverdigheid
na te streef.
You're reviewing: Gebede Vir 'n Geseende Huwelik (Sagteband)
Motivational Prayers For Men (Paperback)
The Power Of Jesus Names (Paperback)